Biomedicina
Biomedicina ili medicinska biologija je grana medicine koja primjenjuje biološka i druga prirodnonaučna načela u kliničkoj praksi. Najčešće se koristi dostignućima u primjeni biologije, naročito fiziologije. Biomedicina je isto tako u neposrednoj vezi sa mnogim drugim oblastima u biologiji srodnih nauka. Objedinjuje mnoge biomedicinske grane i područja specijalnosti koje sadrže odrednicu bio- i njima srodne, kao što su: molekularna biologija, biohemija, biotehnologija, biologija ćelije, embriologija, nanobiotehnologija, biološko inženjerstvo, laboratorjjska medicinska biologija, citogenetika, genetika, genska terapija, bioinformatika, biostatistika, biologija sistema, mikrobiologija, virologija, parazitologija, fiziologija, patologija, toksikologija, i mnoge druge koje općenito čine grupu nauka o životu (eng. life sciences) koje se primjenjuju u medicini.